Global Symbols 

# Video prijepis za sesije glasanja

Video se nalazi na sljedećoj poveznici na YouTubeu: <https://youtu.be/adFqAXd9fmw>.

Uvod u upravljanje sesijom za glasanje na stranici Globalnih simbola (Global Symbols). Stvaranje upitnika i slanje ispitanicima. VIdjeti kako teče proces glasanja i analiza rezultata.

## **Ključne točke u videu**

0.07 - 0.34 s: Registrirajte se kao upravitelj glasačke sesije AAC simbola

0.34 s: Kreirajte novu skicu skupa simbola za sesiju glasovanja u obliku upitnika.

1.19 s: Prijenos novo dizajniranih simbola ili onih pohranjenih na računalu

2.57 s: Izrada upitnika i dodavanje novih simbola.

3.52 s: Dodavanje više simbola iz drugih skupova simbola koji se nalaze na Globalnim simbolima.

4.49 s: Postavljanje ankete i prikupljanje povratnih informacija slanjem URL-a upitnika glasačima (sudionicima)

5.14 s: Promjena uloge - kao birač koji koristi ljestvicu prihvaćenosti simbola od 1 do 5 gdje ocjena manja od 3,5 nije prolazna

8.03 s: Povratak na ulogu upravitelja da bi se vidio odjeljak povratnih informacija - kraj upitnika

8.18 s: Pregled rezultata - statistika i Excelove proračunske tablice

9.00 s: Arhiviranje ankete za kasniji prikaz.

Prijepis

Dobrodošli na stranicu Globalni simboli. Prva stvar koju trebate učiniti je registrirati se ako upravljate upitnikom ili glasanjem za simbole. Osim što se pamti vaša prijava, vaši podaci se ne prikupljaju i sigurno se neće nigdje dijeliti. Trebali bi se pobrinuti za to da imate sigurnu zaporku. Kliknite na Skup simbola i ako želite pokrenuti upitnik, kreirajte vlastiti skup simbola. To ne mora biti skup simbola dizajniran samo sa vašim vlastitim simbolima već tu možete dodati i druge simbole iz drugih otvorenih skupova simbola.

Ne morate u potpunosti ispuniti ovaj zaslon, možete to učiniti kasnije kada se odlučite kako ćete objaviti skup simbola javno, pogotovo ako se radi o skupu koji sadrži dosta simbola iz drugih skupova. Možda ćete htjeti dodati nazive tih skupova kasnije. Sada ćemo dodati simbol s vašeg računala. Možete učitati simbol kojeg ste sami dizajnirali ili opet iz nekog drugog skupa iz kojeg možda koristite simbole. U ovom slučaju koristit ću simbol za knjigu. Odabirem engleski jezik i dodijelit ću mu naziv. Možete uređivati ovaj simbol u bilo kojem trenutku. Ovaj simbol dolazi iz skupa simbola ARASAAC, ali postoje drugi simboli dostupni iz drugih skupova. Dodat ću ovaj simbol u moj temeljni rječnik i moći ćete ga vidjeti tamo.

Dodat ću još jedan simbol. Ponovno, možete sami nacrtati svoj simbol, možete promijeniti vrstu riječi u bilo kojem trenutku i možete dodati značenje kada ste u načinu uređivanja. Ali, u ovom slučaju ću izabrati simbol sa stiliziranom figurom čovjeka. Iako naziv simbola može govoriti jedno, za vrstu riječi se može odabrati nešto drugo, a simbol se može i preimenovati pa će u ovom slučaju naziv biti samo Zbogom.

Vraćam se na svoj skup simbola da provjerim je li i ovaj simbol na svom mjestu i sada ću započeti s kreiranjem upitnika.

Kada stvorim upitnik, moram mu dati naziv. U ovom slučaju naziv će biti Temeljni rječnik zato što ćemo koristiti neke jednostavne riječi koje bi mogle biti korištene rano. U ovoj fazi neću ispunjavati ostale detalje, jer, još jednom, upitnik mogu urediti u bilo kojem trenutku.

Vraćam se svom novom skupu simbola i dodajem te simbole u upitnik koji se zove Temeljni rječnik. Ove simbole stavljam prve u upitnik, a zatim ću dodati neke simbole iz jednog od drugih skupova simbola koje imamo. Zato ću samo kliknuti na Dodaj novi simbol i ovdje ću upisati 'gore' i potražit ću simbol za riječ 'gore' i izabrat ću jedan iz skupa simbola Mulberry.

Dodat ću novi simbol – 'dolje' i ponovno ću odabrati simbol iz skupa simbola Mulberry. Znači, u ovom slučaju miješam simbole iz različitih skupova simbola. Ali, to nije nešto što biste željeli raditi. Možda biste željeli izabrati sve simbole iz istog skupa simbola. U ovom slučaju, odabrat ću još jedan iz skupa ARASAAC.

Sada ću pogledati koliko simbola imam u upitniku. Čini mi se da je to dovoljno za ovaj mali primjer kako kreirati upitnik. Stoga ću sada napraviti svoj upitnik i odrediti datum kada želim da bude dovršen. Za ovaj upitnik ćemo dozvoliti da bude otvoren do kraja rujna i započet ćemo prikupljati povratne informacije. Sada ovdje kopiramo URL ili web adresu i šaljemo ju onim sudionicima za koje želimo da se pridruže našem upitniku.

Sada mijenjam svoju ulogu i ponašam se kao da glasam za skup simbola. Kopirala sam i zalijepila web adresu u svoj preglednik i sada popunjavam detalje o tome tko sam, koja je moja uloga, i nakon toga započinjem upitnik. Sada kada glasam, mogu odabrati broj na ljestvici od 1 do 5 koliko mi se sviđa simbol ili ne, imam li dobar osjećaj o njemu, predstavlja li riječ simbol, je li kontrast boja dobar i je li symbol kulturno osjetljiv. Drugim riječima, odgovara mjestu gdje ćemo raditi, odgovara našem društvenom uređenju, a možda i za zadatak i za osobu koja će to koristiti.

Uvijek ću napisati komentar zato što to zapravo pomaže dizajneru i u ovom slučaju, mislim da bi knjiga trebala imati neke rečenice i sliku. Nisam baš oduševljena simbolima koji na ovaj način prikazuju čovjeka. Ne osjećam da će odgovarati djetetu s kojim ću raditi tako da neću biti previše ljubazna kad je riječ o ocjenama koje ću dati ovom simbolu. Imat će ocjene koje su ispod 3.5 za određene elemente. Ovo znači da ovaj simbol nema prolaznu ocjenu i da će vjerojatno biti vraćen dizajneru ili ću morati odabrati drugi simbol iz drugog skupa simbola. Strelica za 'gore' će vjerojatno proći bolje jer mi se dosta sviđa iako strelica možda ne znači baš da ću ustati. Zato u nekim slučajevima ovaj simbol neće biti pogodan, ali samo za reći 'gore' mislim da je dosta dobar simbol. Isto vrijedi i za simbol za 'dolje'.

Kada sam popunila polje sa svojim komentarom, uvijek se mogu vratiti i napisati novi ako nisam zadovoljna s njim. Ali ako želim nastaviti dalje s upitnikom, prijeći ću na novi simbol i snimiti odgovor i ovdje možemo vidjeti da postoji nekoliko jezika. Sada možete odabrati da vidite samo jedan jezik u sesiji glasanja kada postavljate upitnik. Sada sam kao glasač poslana natrag na glavnu stranicu Globalnih simbola.

Kao upravitelj sustava, vraćam se na odjeljak s povratnim informacijama i ako ću završiti upitnik, moći ću vidjeti rezultate upitnika. Mogu odabrati vidjeti rezultate u obliku individualnih odgovora. U ovom slučaju imamo samo jedan odgovor i možemo vidjeti da su neke ocjene dosta niske, ali prosječno, vjerojatno, ako želim vidjeti statistiku, vidjet ću da su svi prošli zato što su… ustvari, prvi simbol za knjigu nije prošao, kao ni simbol za zbogom. Druga dva simbola su iznad ocjene 3.5 za što kažemo da su prihvatljivi.

Ako odem i pogledam Tablicu u Excelu koju mogu preuzeti, dobit ću mnogo detaljniju ponudu i mogu napraviti grafove i očito raditi s tim ono što bih uobičajeno radila u Excelu.

Arhivirat ću upitnik jer ga neću koristiti ponovno. Mogla bih ga preimenovati kako bih mogla iskoristiti riječi Temeljni rječnik za sljedeći upitnik. U ovom slučaju, nazvat ću upitnik Temeljni rječnik arhiviran i s time sam završila sesiju za glasanje.